Lise Holanger

Lise Holanger (født Meistad; 28. april 1981) er en norsk tidligere fotballspiller. Holanger spilte mesteparten av karrieren sin for Kattem Idrettslag, men hadde en kort periode i 2008 i Røa.

 Karriere 
Holanger begynte karrieren sin i Leinstrand Idrettslag, men da denne ble slått sammen med Kattem, gikk hun over dit. I Kattem begynte hun som spiss, men ble etter hvert flyttet ned til midtbane og til slutt midtstopper. Det var der hun spilte da Kattem fikk sin toppseriedebut i 2005.Nesten for Kattem – Adresseavisen, 16. april 2005, hentet 11. september 2010 Da var Lise Holanger allerede en av de etablerte spillerne.

2005-sesongen ble imidlertid en vanskelig sesong for Kattem og Holanger. på tross av gode medspillere som Marie Knutsen, Guro Knutsen og Gunilla Forseth, ble det  mange tap og få mål på laget. Lise Holanger scoret sitt første og eneste mål i den 13. serierunden, men til gjengjeld ble det matchvinnermålet, da hun scoret 4-3-målet til Kattem over Røa og sikret Kattem lagets eneste seier. På tross av nedrykk med klar margin, ble Holanger i klubben, som ellers mistet flere profiler. Holanger ble også med opp igjen, og i 2007-sesongen ble hun ansett som en av de beste veteranene.Kattem tar opp jakten på Ørn – Adresseavisen, 4. juli 2007, hentet 11. september 2010 Holanger og Kattem hadde en langt bedre sesong i 2007, og hun var med på å sikre laget fortsatt spill i Toppserien. Meistad scoret sitt første og eneste mål for sesongen igjen mot Røa i 21. serierunde. En av forklaringene på Holangers beskjedne målprotokoll var at hun hadde flere skadeavbrekk.

I januar 2008 dro imidlertid Holanger til nettopp Røa. Kort tid etter overgangen, men ikke relatert til den, ble hun tatt ut på landslaget.Lise Meistad på landslagssamling  - Kattems hjemmeside Bjarne Berntsen opplyste imidlertid om at Holanger hadde blitt sett på over tid, men at hun var mye skadet i 2007.Enda en trønder på Røa  - Aftenposten 7. februar 2008, hentet 11. september 2010 Holanger fikk imidlertid bare én kamp, en treningskamp mot Sverige, der hun spilte de siste 20 minuttene.-Det skal gjøre vondt å score  - Aftenposten, 16. februar 2008, hentet 11. september 2010 I Røa spilte hun for det meste spiss sammen med Lene Mykjåland og tidligere lagvenninne fra Kattem Guro Knutsen. Hun spilte fast, bortsett fra to kamper mot Amazon Grimstad, og scoret 4 mål på de første 13 kampene (tre av dem mot Fart). Imidlertid ble Holanger igjen skadet, og hun var ute resten av sesongen. I begynnelsen av 2009 tok hun avgjørelsen å legge opp.Røa-spiller legger opp  - Romerikes Blad, 7. januar 2009, hentet 11. september 2010 I begynnelsen av 2011-sesongen bestemte Holanger seg for å spille igjen, da for Kattem.

Lise Meistad er utdannet ergoterapeut med ferdig utdannelse fra Høgskolen i Sør-Trøndelag i 2003.

 Referanser 

Kategori:Norske fotballspillere
Kategori:Norske damelandslagsspillere i fotball
Kategori:Fotballspillere for Kattem IL
Kategori:Fotballspillere for Røa Dynamite Girls
Kategori:Norske ergoterapeuter
Kategori:Fødsler i 1981